Donja Suvaja (Gračac)
Donja Suvaja falu Horvátországban Zára megyében. Közigazgatásilag Gračachoz tartozik.

Fekvése
Zárától légvonalban 77, közúton 106 km-re, községközpontjától légvonalban 24, közúton 43 km-re északkeletre, Lika déli részén, a bosnyák határ közelében, az Una forrásánál  fekszik.

Története
A török korban pravoszláv lakossággal telepített likai falvak közé tartozik. A településnek 1857-ben 995, 1910-ben 685 lakosa volt. Az első világháború után előbb a Szerb-Horvát-Szlovén Királyság, majd Jugoszlávia része lett. 1941. július 1-jén a faluba bevonuló usztasák az összes ott talált szerb lakost (224 főt) leöldösték. 1991-ben már a falu csaknem teljes lakossága szerb nemzetiségű volt. Lakói még ez évben csatlakoztak a Krajinai Szerb Köztársasághoz. A horvát hadsereg 1995 augusztusában a Vihar hadművelet során foglalta vissza a települést. Szerb lakói elmenekültek. A településnek 2011-ben 53 lakosa volt.

Lakosság

Nevezetességei
Urunk mennybemenetele tiszteletére szentelt ortodox temploma a temetővel a Srb-Donji Lapac út feletti dombon, a Stražbenica-hegy lábánál található. A templom 1878-ban épült késő barokk stílusban egyhajós hosszúkás épületként, keletelt, sokszögletű apszissal, a nyugati oldalon a főhomlokzat tengelyében harangtoronnyal, mely alatt a bejárat található. Külső méretei: hosszúsága az apszissal együtt 18 méter, szélessége 7 méter.
Itt található az Una folyó forrása, melynek közelében öt malom található.
Az Una forrása felett találhatók Lendek történelem előtti várának romjai.
A Tujin-hegyen középkori vár romjai találhatók.

Jegyzetek

Források 
 Gračac község hivatalos oldala 
 Gračac információs oldala 
 A Felsőkárolyvárosi pravoszláv püspökség honlapja 
 Gjuro Szabo: Középkori várak Horvátországban és Szlavóniában Zágráb, 1920. 
 Donja Suvaja várairól 

Zára megye települései